Source: https://www.jogiforum.hu/hirek/19987
Timestamp: 2019-10-16 09:26:34+00:00

Document:
Titkos a parkolási pénzek sorsa | hírek | Jogi Fórum ﻿
2009.02.24. TASZ
A Társaság a Szabadságjogokértáltal képviselt Lát-Kép egyesület azt szerette volna megtudni többek között, hogy a Centrum Parkoló Rendszernekaz elmúlt 5 évben mennyi volt éves lebontásban a bevétele, milyen személyi kiadásai voltak, illetve kikkel és milyen ellenszolgáltatásért cserébe szerződtek 1 millió forintos értékhatár felett. A ma ítéletet hirdető Fővárosi Bíróság értelmezésében ezek a kérdések „nem kellően pontosak“, ezért a bíróság helyt adott az alperes parkolási cég fellebbezésének. Érdekes és megdöbbentő példaként lehet kiemelni az ítélet indoklásából, hogy az 1 millió forint feletti szerződések vonatkozásában azért nélkülözte a pontosságot az adatigénylés, mert a bíróság szerint „2 millió forint és 3 millió forint is nagyobb összeg, mint 1 millió”. A bíróság szerint egyébként sem kötelezhető ilyen jellegű csoportosításra a cég, mert az aránytalan munkateherhet jelentene.
A bíróság kiemelte, hogy nem kívánja elvitatni a közvélemény jogát arra, hogy a közérdekű adatokat megismerje. Ennek ellenére a Fővárosi Bíróság Dr. Tulipán Marianna által vezetett tanácsa immáron második alkalommal hoz olyan megdöbbentő ítéletet, amely lényegében jogon kívüli indokok alapján teszi lehetővé a parkolási cég pénzügyi adatainak eltitkolását.
A TASZ és a Lát-Kép a Legfelsőbb Bírósághoz fog fordulni rendkívüli jogorvoslatért.

References: Bíróság 
 bíróság 
 bíróság 
 bíróság 
 bíróság 
 Bíróság